ขอปรึกษาเรื่องการฉีดยาคุมกำเนิดนะคะ พอดีว่า ไม่ได้คุมกำเนิดทั้งแบบกินยา และฉีดยา มาเป็นเวลา 1 ปีแล้ว (เวลามีเพศสัมพันธ์ใช้วิธีหลั่งนอก) และตอนนี้อยากคุมกำเนิดแบบฉีด จะต้องเริ่มฉีดตอนไหนคะ ขอบค่ะ
สวัสดีค่ะ การใช้ยาคุมกำเนิดแบบฉีดนั้น มีทั้งแบบทุก 1 และ 3 เดือน เป็นวิธีการคุมกำเนิดที่มีประสิทธิภาพสูงมาก ควรเริ่มการฉีดยาภายใน 5 วันแรกของการมีประจำเดือน เพื่อให้แน่ใจว่าไม่มีการตั้งครรภ์ และจะสามารถมีเพศสัมพันธ์ได้ทันทีควรใช้วิธีการคุมกำเนิดที่มีประสิทธิภาพสูงเช่นฉีดยาคุม ฝังยาคุม กินยาคุมรายเดือน หรือใช้ถุงยางอนามัย ไม่ควรทำการหลั่งนอกเพื่อคุมกำเนิด เพราะมีโอกาสผิดพลาดได้สูง